अधिक सिग्नल पाने के लिए, या तो आपको एक ऊंचे स्थान पर जाना होगा (ताकि आपके आसपास कोई अवरोधक चीजें न हो), या फिर आपको अपने आस पास मौजूद सभी अवरोधक (obstructive) चीजों को हटाने की जरूरत होगी । कुछ लोग इसे "Lion King" विधि कहते हैं, क्योंकि आपको अपने फोन को हवा में पकड़ना होता है, जैसे रफिकी (Rafiki) ने छोटे सिम्बा (Simba) को पकड़ा था । इस के अलावा, यदि आप एक पहाड़ी के तल पर हैं, तो चढ़ना शुरू करें । ऊपर सिग्नल बेहतर हो सकता है ।  सभी फोन एक जैसे नहीं होते हैं । कुछ फोन कम सिग्नल का अच्छे से उपयोग कर सकते हैं और कुछ फोन, कम सिग्नल को बिल्कुल भी नहीं पकड़ सकते हैं । अन्य लोगों से पूछें कि आपके सिग्नल के लिए कौनसा फोन सबसे अच्छी तरह से काम करता है । पता करें कि आपका लोकल मोबाइल फोन प्रोवाइडर कहां पर है ताकि आप अपने फोन को उस क्षेत्र के नजदीक रख सकें और सिग्नल और अपने फोन के बीच अनावश्यक बाधाओं को खत्म कर सकें । अंदरूनी इमारतों या भूमिगत क्षेत्र से कॉल करने की कोशिश करना व्यर्थ है । इमारतें और अन्य बड़े भवनों में पर्याप्त मोबाइल फोन का सिग्नल नहीं पाया जा सकता है । यदि आपको सड़क पर पर्याप्त सिग्नल पाने में समस्या हो रही है, तो निकटतम चौराहे पर चलने की कोशिश करें, क्योंकि वहां पर आपको बेहतर सिग्नल मिल सकता है ।  सेलुलर बैंड रेडियो की तरंगें (Cellular band radio waves) प्रभावी ढंग से पृथ्वी में नहीं घुस पाती हैं: यदि आप भूमिगत क्षेत्र में हैं, तो संभावना है कि आपको थोड़ा सा भी सिग्नल नहीं मिलेगा । इसके अलावा, अपने स्मार्टफोन के लिए एक सिग्नल मैप टूल (signal map tool) डाउनलोड करें । आम तौर पर ये उपयोगकर्ता को उनके निकटतम मोबाइल के टावर की दिशा बताते हैं और बेहतर सिग्नल का पता लगाने के लिए ये बहुत कारगर हो सकते हैं । आज के मोबाइल फोन डिजिटल होते हैं और इसलिए वे स्पष्ट सिग्नल के प्रति बहुत संवेदनशील होते हैं । अपने आसपास एक ऐसी जगह का पता लगाएं जहां सबसे अच्छा सिग्नल है । भले ही आप मोबाइल फोन के टॉवर को न देख सकें, लेकिन ऐसी कौनसी जगह है जहां सबस कम अवरोधन मौजूद हैं?   यह भी याद रखें कि सिग्नल प्रतिबिंबित हो सकता है, इसलिए सिग्नल की गुणवत्ता सिर्फ इस बात पर निर्भर नहीं करती है कि आपके और सिग्नल के बीच कितने अवरोधन हैं, बल्कि इस बात पर भी निर्भर करती है कि सिग्नल किस चीज से प्रतिबिंबित हो रहा है । यदि आप एक खुले क्षेत्र में हैं लेकिन आपके आगे एक पानी का टावर है, तो आपको अच्छा सिग्नल नहीं मिलेगा । यह भी याद रखें कि सभी मोबाइल टावरों में सभी सेल प्रदाताओं की सेवा उपलब्ध नहीं होती है ।
Increase your elevation. Try moving outside or to a window. Get to an unobstructed location.